འགྲན་བསྡུར་འགོ་ཚུགས་པ་ནས་ཕྱོགས་གཉིས་པོས་རུ་མི་དྲག་ཤོས་གང་ཡོད་བསྔགས་ཏེ་འགྲན་རྩོད་དྲག་པོ་བྱས་ཡོད་པ་དང་།མདུན་གྱི་སྐར་མ་གསུམ་ཅུ་ལྷག་ཙམ་ནང་པེལ་ཀྲེམ་རུ་ཁག་གིས་ཁ་གཏད་ཀྱི་སྒོའི་མདུན་དུ་ཉེན་ཁ་ཆེ་ཙམ་བཟོས་ཡོད་པ་དང་།དེ་རྗེས་ཧྥ་རན་སི་རུ་ཁག་གིས་གོ་སྐབས་དམ་འཛིན་བྱས་ཏེ་ཕར་རྒོལ་ཡང་ཤུགས་དྲག་ཆེ་ཙམ་བྱས་པས་པེལ་ཀྲེམ་གྱི་སྒོའི་མདུན་དུ་ཡང་ཉེན་ཁ་ཆེན་པོ་བཟོས་ཡོད།འོན་ཀྱང་སྒོ་ལ་ཞུས་པའི་སྤོ་ལོ་འཁྱོགས་པ་དང་ཡང་ན་ཁ་གཏད་ཀྱི་སྒོ་ར་བས་རྩལ་ནུས་ཡག་པོ་ཐོན་པའི་རྐྱེན་གྱིས་འགྲན་སྟོད་ཚར་དུས་རུ་ཁག་དེ་གཉིས་དབར་སྡུར་གྲངས་ཀླད་ཀོར་གཅིག་མཚུངས་ཀྱི་ཐོག་ནས་ཐོབ་ཤོར་བྱུང་མེད།